《射鹗山》
宋代·吴敏

东山空阔原野平，吴王养鸡筑高城。秋天饥鹗未饱食，侧翅下攫殊无情。

守城壮士心孔恶，旦夕窥兹捕鸡鹗。雕弓一展羽箭发，鹗也时从半空落。

山人学射艺渐精，遂使山无鹗鸟鸣。却思勾践侵吴日，何不令之射越兵。

作者简介：真州人，字元中，一作元忠。徽宗大观二年，辟雍私试首选。擢浙东学事司干官，迁给事中。钦宗即位，迁知枢密院事，拜少宰。因主和议，与太宰徐处仁不合，罢为观文殿大学士、醴泉观使。又因其言庇蔡京父子，再贬崇信军节度副使，涪州安置。高宗绍兴元年，为广西、湖南宣抚使，卒于官。